OpenLLM-France/wikimedia huggingface dataset:
# Agència Espanyola de Supervisió de la Intel·ligència Artificial

L'Agència Espanyola de Supervisió de la Intel·ligència Artificial (AESIA) és un organisme públic espanyol responsable de la supervisió, assessorament, conscienciació i formació dirigides a entitats públiques i privades per a l'adequada implementació de tota la normativa nacional i europea al voltant de adequat ús i desenvolupament dels sistemes d'intel·ligència artificial, més concretament, dels algorismes. A més, l'Agència té funcions inspectores i de comprovació, sanció i altres que li atribueixi la normativa europea que li sigui aplicable i, en especial, en matèria d'intel·ligència artificial.
Així, l'objecte últim d'aquest organisme és la minimització dels riscos que pot suposar l'ús d'aquesta nova tecnologia, el desenvolupament i la potenciació adequats dels sistemes d'intel·ligència artificial. En l'àmbit de la competència estatal, exercirà les funcions d'autoritat responsable de la supervisió, i si és el cas sanció, dels sistemes d'intel·ligència artificial amb l'objectiu d'eliminar o reduir els riscos per a la integritat, la intimitat, la igualtat de tracte i la no discriminació, en particular entre dones i homes, i altres drets fonamentals que es poden veure afectats pel mal ús dels sistemes.
L'AESIA té la seu al palauet de La Terraza, a La Corunya (Galícia).
El 2024 es va nomenar Ignasi Belda com el seu primer director.

## Referències

* 1 2 3 Ministerio de la Presidencia, Relaciones con las Cortes y Memoria Democrática. «Real Decreto 729/2023, de 22 de agosto, por el que se aprueba el Estatuto de la Agencia Española de Supervisión de Inteligencia Artificial.», 02-09-2023. [Consulta: 2 setembre 2023].
* ↑ «Ignasi Belda, nuevo director general de la Agencia Española de Supervisión de la Inteligencia Artificial (AESIA)» (en castellà), 12-06-2024. [Consulta: 23 setembre 2024].
# Harald zur Hausen

Harald zur Hausen (Gelsenkirchen, Alemanya, 11 de març de 1936 - 28 de maig 2023) va ser un científic i metge alemany, guardonat amb el Premi Nobel de Fisiologia o Medicina l'any 2008.

## Biografia

Va néixer l'11 de març de 1936 a la ciutat de Gelsenkirchen, població situada a l'estat alemany de Rin del Nord-Westfàlia. Va estudiar medicina a les Universitats de Bonn, Hamburg i Düsseldorf, i va doctorar-se el 1960 en aquesta última.

## Recerca científica

Va iniciar la seva recerca a la Universitat de Düsseldorf com a metge assistent, i posteriorment va treballar a l'Institut de Microbiologia de la Universitat de Düsseldorf. Posteriorment va fer també cursos a Filadèlfia (Estats Units), on va ser professor ajudant a la Universitat de Pennsilvània. El 1969 va ser nomenat professor titular de la Universitat de Würzburg, on va treballar a l'Institut de Virologia; el 1972 es va traslladar a la Universitat d'Erlangen-Nuremburg, i el 1977 a la Universitat de Friburg-Breisgau. Entre 1983 i el 2003 va ser president i membre de la junta d'assessorament científic alemany del Centre Alemany d'Investigació sobre el Càncer (DKFZ, de l'alemany Deutsches Krebsforschungszentrum). També va dirigir la revista International Journal of Cancer.
El seu àmbit específic d'investigació va ser l'origen del càncer causat per infeccions de virus: els oncovirus. El 1983 va demostrar que el càncer de coll d'úter, és causat per determinats virus del papil·loma humà que contenen oncogens que s'incorporen al genoma de les cèl·lules del seu hoste. Els seus treballs científics van dur al desenvolupament d'una vacuna contra aquest càncer.
L'any 2008 fou guardonat amb la meitat del Premi Nobel de Medicina o Fisiologia «pel descobriment del virus del papil·loma humà, origen del càncer de coll d'úter». L'altra meitat del premi va ser per a Françoise Barré-Sinoussi i Luc Montagnier, que van ser guardonats pel descobriment del virus de la immunodeficiència humana.

## Reconeixements

A més del Premi Nobel de Fisiologia o Medicina, Harold zur Hausen va rebre moltes distincions acadèmiques, entre les quals gairebé quaranta doctorats honoris causa. El 2013 va ser elegit membre honorari de la World Hellenic Biomedical Association «en reconeixement dels seus destacats assoliments científics i el seu compromís amb accions de suport a Grècia».

## Referències

* 1 2 «Nobel laureate Harald zur Hausen has passed away» (en anglès), 29-05-2023. [Consulta: 30 maig 2023].
* ↑ «The Nobel Prize in Physiology or Medicine 2008 - Harald zur Hausen - Facts» (en anglès). The Nobel Prize. [Consulta: 29 maig 2023].
* ↑ «The Nobel Prize in Physiology or Medicine 2008» (en anglès). The Nobel Prize. [Consulta: 29 maig 2023].
* ↑ «Honorary Fellows» (en anglès). The World Hellenic Biomedical Association. [Consulta: 29 maig 2023].
# Ostariofisis

Els ostariofisis (Ostariophysi) constitueixen un superordre de peixos actinopterigis.

## Taxonomia

Aquest superordre es subdivideix en les següents famílies:
* Ordre Characiformes
** Família Acestrorhynchidae
** Família Alestiidae
** Família Anostomidae
** Família Characidae
** Família Citharinidae
** Família Ctenoluciidae
** Família Curimatidae
** Família Cynodontidae
** Família Erythrinidae
** Família Gasteropelecidae
** Família Hemiodontidae
** Família Hepsetidae
** Família Lebiasinidae
* Ordre Cypriniformes
** Superfamília Cobitoidea
*** Família Balitoridae
*** Família Catostomidae
*** Família Cobitidae
*** Família Gyrinocheilidae
** Superfamília Cyprinoidea
*** Família Cyprinidae
*** Família Psilorhynchidae
* Ordre Gonorynchiformes
** Subordre Chanoidei
*** Família Chanidae
** Subordre Gonorynchoidei
*** Família Gonorynchidae
** Subordre Knerioidei
*** Família Kneriidae
*** Família Phractolaemidae
* Ordre Gymnotiformes
** Subordre Gymnotoidei
*** Família Electrophoridae
*** Família Gymnotidae
** Subordre Sternopygoidei
*** Família Apteronotidae
*** Família Hypopomidae
*** Família Rhamphichthyidae
*** Família Sternopygidae
* Ordre Siluriformes
** Família Akysidae
** Família Amblycipitidae
** Família Amphiliidae
** Família Ariidae
** Família Aspredinidae
** Família Astroblepidae
** Família Auchenipteridae
** Família Bagridae
** Família Callichthyidae
** Família Cetopsidae
** Família Chacidae
** Família Clariidae
** Família Cranoglanididae
** Família Diplomystidae
** Família Doradidae
** Família Erethistidae
** Família Heptapteridae
** Família Heteropneustidae
** Família Hypophthalmidae
** Família Ictaluridae
** Família Lacantuniidae
** Família Loricariidae
** Família Malapteruridae
** Família Mochokidae
** Família Nematogenyidae
** Família Olyridae
** Família Pangasiidae
** Família Parakysidae
** Família Pimelodidae
** Família Plotosidae
** Família Pseudopimelodidae
** Família Schilbeidae
** Família Scoloplacidae
** Família Siluridae
** Família Sisoridae
** Família Trichomycteridae

## Referències

* ↑ Ostariophysi a Animal Diversity Web (anglès)
* ↑ TSN al web del Sistema Integrat d'Informació Taxonòmica. (anglès)
# Tractat de París (1783)

El Tractat de Paris de 1783 és un tractat de pau, signat en la ciutat francesa de Versalles, el 3 de setembre de 1783. La negociació va córrer de forma independent entre els representants dels recent independitzats Estats Units i Gran Bretanya, d'una banda, i els de Gran Bretanya, França, Espanya i els Països Baixos per un altre. L'acord, que entre els historiadors anglosaxons sol conèixer-se com Segon Tractat de París, va posar fi a la Guerra d'Independència dels Estats Units. El va complementar el Tractat de Versalles (1783).
Els acords als quals es van arribar són:
* Estats Units. Independència de les tretze colònies nord-americanes i delimitació de les seves fronteres amb Canadà. El Regne Unit li va atorgar plens poders per a la pesca a Terranova.
* Regne Unit. Se li va retornar les Bahames i la colònia de Providència, i va retenir Gibraltar i el Canadà. Els Països Baixos li van lliurar Negapatam (en l'Índia) i va atorgar el dret a la navegació lliure per l'oceà Índic). Espanya va donar a Gran Bretanya el dret de tallar fusta de caoba i altres arbres a la zona entre el riu Hondo i el riu Belize.
* Espanya. Se li va retornar Menorca, Florida oriental i occidental i part de les costes de Nicaragua i Hondures (costa dels Mosquits) i Campeche.
* França. Se li va cedir Louisiana, Saint-Pierre i Miquelon, Saint Lucia, Tobago, i el riu Senegal en Àfrica. Se li va atorgar el dret de pesca a Terranova.
* Països Baixos. Van rebre Sumatra.
* En general: Intercanvi de presoners.

## Referències

* ↑ Renehan, Edward. The Treaty of Paris: The Precursor to a New Nation (en anglès). Infobase Publishing, 2007, p. 105. ISBN 1438104308.
* ↑ Peter L. Weaver, Oswaldo A. Sabido. Mahogany in Belize A Historical Perspective (en anglès). U.S. Department of Agriculture, Forest Service, Southern Research Station, 1997, p. 7.
# Lusitans

Els lusitans (llatí: Lusitani, grec Λυσιτανοί o Λουσιτανοί) foren un poble de l'oest de la península Ibèrica i després el gentilici per extensió dels habitants de la província romana de Lusitània.

## Poble lusità

Estrabó els esmenta com la més gran de les nacions d'Ibèria i la que més temps i més sovint va lluitar contra els romans fins que van ser sotmesos el 60 aC. Tenien un govern unificat.
El seu origen pot ser celta o d'una cultura prehistòrica anterior, d'origen indoeuropeu.

## Mitologia

Els lusitans eren politeistes i basaven els ritus religiosos en els sacrificis animals. El panteó suprem estava format per tres déus: Endovelicus, déu de la salut; Ataegina la deessa del renaixement i la lluna i Runesocesius, déu de la javelina o la guerra. Posteriorment van adoptar i transformar diverses divinitats celtes i romanes.

## Vegeu també

* Lusità (per la llengua)
* Guerra lusitana
# Corrent de desplaçament

El corrent de desplaçament és un tipus de corrent postulat el 1865 per James Clerk Maxwell quan formulava el que ara coneixem com les equacions de Maxwell. Matemàticament es defineix com el flux del camp elèctric a través de la superfície:
    $I_{D}=\varepsilon {\frac {d\Phi _{E}}{dt}}$
Està incorporada en la llei d'Ampère, la forma original de la qual funcionava només en superfícies que estaven ben definides (contínues i existents) en termes de corrent. Una superfície S1 triada tal que inclogui únicament una placa d'un condensador hauria de tenir el mateix corrent que el d'una superfície S2 triada tal que inclogui les dues plaques del condensador. No obstant això, com la càrrega acaba en la primera placa, la Llei d'Ampère conclou que no existeix càrrega tancada en S1. Per a compensar aquesta diferència, Maxwell va raonar que aquesta càrrega es trobava en el flux elèctric, la càrrega en el camp elèctric, i mentre que el corrent de desplaçament no és un corrent de càrrega elèctrica, produeix el mateix resultat que generant un camp magnètic.
Malgrat que hi ha gent que afirma que el corrent de desplaçament no existeix realment, es pot pensar en ell com la resposta d'un material dielèctric a un camp elèctric variant. El corrent de desplaçament és l'únic corrent que travessa un dielèctric perfecte.
La densitat de corrent es pot trobar suposant $\Phi _{E}=EA$ i utilitzant $J_{D}=I_{D}/A$, arribant a:
    ${\vec {J}}_{D}={\frac {\partial {\vec {D}}}{\partial t}}=\varepsilon {\frac {\partial {\vec {E}}}{\partial t}}$
Aquí, l'expressió en termes del camp del desplaçament ${\vec {D}}$ és més general, ja que la permitivitat $\epsilon$ del resultat de la dreta suposa que el medi no és dispersiu.

## Vegeu també

* Desplaçament elèctric
* Permitivitat
* Flux elèctric
* Equacions de Maxwell
# Partit Comunista del Nepal (Maoista)

El Partit Comunista del Nepal (Maoista) o Communist Party of Nepal (Maoist), sigles CPN(M) és un partit polític maoista del Nepal, fundat el 1994 per Puxpa Kamal Dahal, àlies Pratxanda. Va sorgir com a escissió del Partit Comunista del Nepal (Centre d'Unitat) o Communist Party of Nepal (Unity Centre) i va usar aquest nom fins que va adoptar el nou el 1995. El 13 de febrer de 1996 va iniciar la lluita armada. El 2005 controlava més de la meitat del Nepal. El seu sindicat és l'All Nepal Trade Union Federation (Revolutionary). L'ala d'estudiants és l'All Nepal National Independent Students Union (Revolutionary). Va partir una escissió el 2004 de la qual va sorgir el Janatantric Terai Mukti Morcha.

## Vegeu també

* Nanda Kixor Pun
# Aivars Lazdenieks

Aivars Lazdenieks (Skrunda, 26 de febrer de 1954 - 20 d'agost de 2023) fou un remer letó, que va competir sota bandera de la Unió Soviètica durant la dècada de 1970.
El 1976 va prendre part en els Jocs Olímpics d'Estiu de Mont-real, on guanyà la medalla de plata en la competició del quàdruple scull del programa de rem. Formà equip amb Ievgueni Duléiev, Iuri Iakímov i Vitautas Butkus.
En el seu palmarès també destaca una medalla de bronze en el quàdruple scull al Campionat del Món de rem de 1975 i el campionat soviètic del quàdruple scull de 1976.

## Referències

* ↑ «Olympedia – Aivars Lazdenieks». [Consulta: 22 agost 2022].
* ↑ «Rudern - Weltmeisterschaften. Doppelvierer - Herren». [Consulta: 22 agost 2022].
* ↑ BrandBox. «LOK - Aivars Lazdenieks». [Consulta: 22 agost 2022].
# Mohajir urdus

Al Pakistan, els mohajir són els musulmans immigrats des de l'Índia i establerts al Sind després de la partició del 1947. Formen la majoria de la població de Karachi. El nom vol dir 'refugiats'.
L'All Pakistan Muhajir Student Organization fou fundada pels mohajir el 1978 i va canviar el seu nom a Mohajir Qaumi Movement (MQM), esdevenint organització política que demanava la fi de la discriminació dels mohajir.
Zia Ul Haq, quan va prendre el poder, va donar ales al moviment per oposar-lo al nacionalisme hindi, que es va incrementar amb l'execució d'Ali Bhutto que era de Sind.
El MQM va obtenir uns bons resultat a l'assemblea provincial del Sind el 1987. L'octubre, els ministres del MQM es van retirar del govern provincial i van trencar l'aliança a nivell federal.
El MQM es va dividir en dues faccions que es van enfrontar violentament el 1992 (la facció Altaf i la més petita facció Haqiqi).
A les eleccions del Sind de 1993, el MQM va obtenir 23 escons (de 109). El govern el considerava una organització terrorista per una sèrie d'incidents en els quals van estar involucrats alguns líders de la facció Altaf (incloent-hi algun segrest i l'assassinat d'un membre de la seguretat de l'estat) i durant bastant de temps hi va haver enfrontaments armats i morts (bastants militants van morir a mans de la policia). El MQM va seguir actuant com a partit, però els membres de la facció Altaf foren perseguits.
El MQM va convocar a Karachi, fins al 1995, un total de 23 vagues generals massivament seguides. Els enfrontaments van continuar i molts militants acusats de terrorisme foren detinguts o van morir en xocs armats o a mans de la policia.
El juliol de 1996 es va unir a altres 11 partits contra Benazir Bhutto. L'agost de 1997, el moviment canvià el seu nom a Muttaheda Qaumi Movement.
El febrer de 1998, la Cort de Justícia va absoldre els líders del partit de les acusacions de segrest i assassinat, però encara es van produir nous enfrontaments. La facció Haqiqi va continuar sent legal durant tot el temps, però des del 1997 les detencions arbitràries també la van afectar i els seus membres van trencar la coalició de govern amb la Lliga Musulmana del Pakistan al parlament de Sind l'estiu de 1998, però poc després la coalició es va reprendre, si bé l'octubre de 1999 la província fou posada sota administració federal. El 2002, el Sind va tornar a tenir govern autònom.
# Alleman

Alleman és una població dels Estats Units a l'estat d'Iowa. Segons el cens del 2000 tenia 439 habitants.

## Demografia

Segons el cens del 2000, Alleman tenia 439 habitants, 140 habitatges, i 132 famílies. La densitat de població era de 68,3 habitants per km².
Dels 140 habitatges en un 47,9% hi vivien nens de menys de 18 anys, en un 86,4% hi vivien parelles casades, en un 5,7% dones solteres, i en un 5,7% no eren unitats familiars. En el 4,3% dels habitatges hi vivien persones soles el 2,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,14 i el nombre mitjà de persones que vivien en cada família era de 3,23.
Per edats la població es repartia de la següent manera: un 31,7% tenia menys de 18 anys, un 4,8% entre 18 i 24, un 31,4% entre 25 i 44, un 25,1% de 45 a 60 i un 7,1% 65 anys o més.
L'edat mediana era de 37 anys. Per cada 100 dones de 18 o més anys hi havia 94,8 homes.
La renda mediana per habitatge era de 66.458 $ i la renda mediana per família de 66.154 $. Els homes tenien una renda mediana de 45.000 $ mentre que les dones 31.719 $. La renda per capita de la població era de 20.970 $. Entorn de l'1,5% de les famílies i l'1,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alleman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Alleman». American Fact Finder. Oficina del Cens dels Estats Units, 12-01-2010.
# Windfall City

Windfall és una població dels Estats Units a l'estat d'Indiana. Segons el cens del 2000 tenia 705 habitants.

## Demografia

Segons el cens del 2000, Windfall tenia 712 habitants, 291 habitatges, i 208 famílies. La densitat de població era de 947,9 habitants/km².
Dels 291 habitatges en un 30,9% hi vivien nens de menys de 18 anys, en un 58,8% hi vivien parelles casades, en un 9,6% dones solteres, i en un 28,5% no eren unitats familiars. En el 25,8% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,2% tenia menys de 18 anys, un 7,6% entre 18 i 24, un 29,2% entre 25 i 44, un 25,1% de 45 a 60 i un 13,9% 65 anys o més.
L'edat mediana era de 37 anys. Per cada 100 dones de 18 o més anys hi havia 90,1 homes.
La renda mediana per habitatge era de 40.000$ i la renda mediana per família de 46.786$. Els homes tenien una renda mediana de 32.857$ mentre que les dones 24.375$. La renda per capita de la població era de 18.948$. Entorn del 8,7% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Windfall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Windfall». American Fact Finder. Oficina del Cens dels Estats Units, 12-01-2010.
# Nadia Rozhon

Nadia Rozhon (ucraïnès: Надія Іванівна Сємішева) (Talnè, 15 de novembre de 1952) és una ex-remadora ucraïnesa que va competir sota bandera soviètica durant la dècada de 1970.
El 1976 va prendre part en els Jocs Olímpics de Mont-real, on guanyà la medalla de plata en la competició del vuit amb timoner del programa de rem.

## Referències

* ↑ «Nadiya Rozhon Olympic Results». sports-reference.com. Arxivat de l'original el 17 de desembre 2012. [Consulta: 4 octubre 2019].
# Whitewater (Indiana)

Whitewater és una població dels Estats Units a l'estat d'Indiana. Segons el cens del 2000 tenia 78 habitants.

## Demografia

Segons el cens del 2000, Whitewater tenia 78 habitants, 28 habitatges, i 25 famílies. La densitat de població era de 376,4 habitants/km².
Dels 28 habitatges en un 32,1% hi vivien nens de menys de 18 anys, en un 75% hi vivien parelles casades, en un 7,1% dones solteres, i en un 10,7% no eren unitats familiars. En el 7,1% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 2,84.
Per edats la població es repartia de la següent manera: un 28,2% tenia menys de 18 anys, un 5,1% entre 18 i 24, un 25,6% entre 25 i 44, un 23,1% de 45 a 60 i un 17,9% 65 anys o més.
L'edat mediana era de 40 anys. Per cada 100 dones de 18 o més anys hi havia 100 homes.
La renda mediana per habitatge era de 31.875 $ i la renda mediana per família de 33.125 $. Els homes tenien una renda mediana de 43.250 $ mentre que les dones 26.250 $. La renda per capita de la població era de 13.987 $. Entorn del 9,5% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitewater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Whitewater». American Fact Finder. Oficina del Cens dels Estats Units, 12-01-2010.
# Nadejda Sevostiànova

Nadejda Sevostiànova (rus: Надежда Петровна Севостьянова) (Moscou, 2 de setembre de 1953) és una ex-remadora russa que va competir sota bandera de la Unió Soviètica durant la dècada de 1970.
El 1976 va prendre part en els Jocs Olímpics de Mont-real, on guanyà la medalla de bronze en la competició del quatre amb timoner del programa de rem. Formà equip amb Lyudmila Krokhina, Lidiya Krylova, Galina Mishenina i Anna Pasokha.

## Referències

* ↑ «Nadezhda Sevostyanova Olympic Results». sports-reference.com. Arxivat de l'original el 18 d’abril 2020. [Consulta: 17 octubre 2019].
* ↑ Fitxa a worldrowing.com FISA
# Westville (Indiana)

Westville és una població dels Estats Units a l'estat d'Indiana. Segons el cens del 2000 tenia 2.116 habitants.

## Demografia

Segons el cens del 2000, Westville tenia 2.116 habitants, 897 habitatges, i 556 famílies. La densitat de població era de 261 habitants/km².
Dels 897 habitatges en un 30,8% hi vivien nens de menys de 18 anys, en un 45,4% hi vivien parelles casades, en un 12% dones solteres, i en un 38% no eren unitats familiars. En el 30,4% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,93.
Per edats la població es repartia de la següent manera: un 26% tenia menys de 18 anys, un 8,1% entre 18 i 24, un 31% entre 25 i 44, un 23,1% de 45 a 60 i un 11,7% 65 anys o més.
L'edat mediana era de 36 anys. Per cada 100 dones de 18 o més anys hi havia 95,1 homes.
La renda mediana per habitatge era de 36.761 $ i la renda mediana per família de 44.524 $. Els homes tenien una renda mediana de 33.906 $ mentre que les dones 21.525 $. La renda per capita de la població era de 18.306 $. Entorn del 3,3% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Westville». American Fact Finder. Oficina del Cens dels Estats Units, 12-01-2010.